เรื่องร้องเรียน (ความสะอาด,ถนน,ความปลอดภัย,แสงสว่าง) วันที่ 2022-09-08 02:27:46 — แขวงราษฎร์บูรณะ เขตราษฎร์บูรณะ กรุงเทพมหานคร
#ต้องการร้องเรียนประธานชุมชนราษฎร์บูรณะ39

-ประธานชุมชนชื่อ คุณชัย แต่มีชื่อแค่เพียงหัวโขน ไม่เคยปฏิบัติตนเป็นผู้นำชุมชนหรือช่วยเหลือประชาชนในชุมชนเลย มีเพียงน้องสาวชื่อ คุณเปิ้ล เป็นผู้ปฏิบัติทุกสิ่งทุกอย่างแทน คุณชัยเปรียบเสมือนมีชื่อแค่เพียงในนามแต่ผู้ปฏิบัติทุกสิ่งทุกอย่างคือน้องสาว (คุณชัยจะหมดวาระวันที่ 14 กันยายน 2565 ที่จะถึงนี้)

-ชุมชนราษฎร์บูรณะ39 แบ่งออกเป็น2ซอย ซอยราษฎร์บูรณะ39เป็นซอยหลัก(เป็นถนนสาธารณะ) และมีซอยเล็กที่ไม่ใช่ถนนสาธารณะเป็นซอยพ่วงอีก1ซอย (ซอยพ่วงมีคนอาศัยประมาณ8หลังคาเรือน ผู้คนประมาณ25-30คน)

-ซอยหลักคือซอยที่ประธานชุมชนและญาติพี่น้องของประธานชุมชนอาศัยอยู่ เมื่อมีความช่วยเหลือจากหน่วยงานต่างๆ ซอยหลักมักจะได้ความช่วยเหลือก่อนเสมอ ความช่วยเหลือต่างๆ ไม่เคยมาถึงซอยพ่วงเลย 

-เนื่องจากซอยพ่วงเป็นซอยที่ดินส่วนบุคคลจึงไม่มีทางเข้าออกที่เป็นปูน เป็นเพียงดินทรายที่เป็นหลุมเป็นบ่อ ไม่มีไฟทางจากการไฟฟ้า มีเพียงไฟโซลาเซล์2ดวงที่คนในซอยพ่วงรวมเงินกันซื้อ และอีก1ดวงจากการขอความสนับสนุนจากนักการเมือง เมื่อร้องขอความช่วยเหลือไปที่คุณเปิ้ลน้องสาวของประธานชุมชนทุกครั้งจะได้รับการตอบรับว่ารองบประมาณและไม่ได้รับความช่วยเหลือใดเลย

-เมื่อวันที่ 31/08/65 นางสาวกานต์ธิดา ชิตวิทยะ ผู้เป็นตัวแทนของซอยพ่วงได้เดินทางเข้าไปที่เขตราษฎร์บูรณะเพื่อทำการร้องเรียนและขอความช่วยเหลือ เจ้าหน้าที่เขตราษฎร์บูรณะ(คุณอ้อย)ได้เป็นผู้รับเรื่องและประสานงานต่อไปที่ คุณเจี๊ยบ(ผู้ดูแลชุมชนราษฎร์บูรณะ39) หลังจากที่ยื่นเรื่องไว้ที่คุณอ้อย คุณอ้อยได้ให้ข้อมูลว่าเนื่องจากซอยพ่วงไม่ใช่ถนนสาธารณะที่งบประมาณหลวงไม่สามารถเข้ามาช่วยเหลือได้ แต่จะมีงบประมาณของชุมชนที่ได้รับเดือนละ5,000บาทสามารถนำมาซ่อมแซมถนนและจัดซื้อไฟโซลาเซล์เพิ่มได้ 

-งบประมาณชุมชนเดือนละ5,000บาทนี้สามารถเบิกมาใช้เพื่อพัฒนาชุมชนได้ แต่ประธานชุมชนและน้องสาวไม่เคยเบิกมาช่วยเหลือซอยพ่วงเลย เคยได้รับความช่วยเหลือแค่กระจกบานใหญ่สำหรับมองรถจำนวน2อันซึ่งกว่าจะได้มาแต่ละอันใช้เวลานานมาก น้องสาวประธานชุมชนแจ้งแต่ว่ารองบประมาณทั้งๆ ที่มีงบให้เบิกอยู่แล้วทุกเดือน เงินที่ประธานชุมชนและน้องสาวเบิกมาแต่ละเดือนคนในชุมชนไม่เคยทราบเลยว่านำไปใช้ประโยชน์ส่วนไหน และซอยพ่วงแทบจะไม่ได้รับความช่วยเหลือหรือการพัฒนาใดๆ เลย

-ประมาณ2-3ชั่วโมงต่อมาคุณเจี๊ยบได้ติดต่อกลับมาทางโทรศัพท์ว่าเรื่องที่ได้เขียนร้องเรียนไว้มีเพียงหัวข้อ จึงอยากนัดให้เข้าไปที่สำนักงานเขตราษฎร์บูรณะเพื่อหารือว่าสิ่งต่างๆ ที่ได้ร้องขอไว้จะนำไปใช้ประโยชน์ตรงส่วนใดบ้าง โดยนัดเป็นวันเสาร์ที่ 3 กันยายน 2565 เวลา 10.00 น. 

-วันศุกร์ที่ 2 กันยายน 2565 เวลา 20.17น. คุณเจี๊ยบได้ทำการติดต่อมาทางโทรศัพท์ก่อนถึงวันนัดว่าได้จัดไฟโซลาเซล์มาให้1ดวง และกระจกใหญ่เพื่อติดตั้งสำหรับมองรถ1อัน มาที่คุณเปิ้ล(น้องสาวประธานชุมชน)แล้ว หากยังไม่ได้ให้ติดต่อกลับไปหาคุณเจี๊ยบอีกครั้งนึง ส่วนเรื่องทางเข้าออกเนื่องจากเป็นที่ดินส่วนบุคคลต้องให้เจ้าของที่ดินเซ็นต์เอกสารยินยอมทางเขตถึงจะมาทำทางเดินให้ได้

-วันนี้ วันพฤหัสบดีที่ 8 กันยายน 2565 ยังไม่ได้รับการติดต่อช่วยเหลือจากประธานชุมชน(คุณชัย)และน้องสาว(คุณเปิ้ล) จึงได้ทำการร้องเรียนเข้ามาในแอพ traffy fondue ถึงปัญหาที่ได้รับ 

1.ทางเดินที่เป็นหลุมเป็นบ่อ สามารถช่วยเหลืออย่างไรได้บ้าง คนในซอยพ่วงเดินเข้าออกอย่างยากลำบาก รถมอเตอร์ขี่อย่างยากลำบาก 
2.ไฟทางเพื่อส่องสว่างสามารถช่วยเหลืออย่างไรได้บ้าง ทางตอนกลางคืนมืดมาก อันตรายมาก กล้องวงจรปิดก็ไม่มี 
3.ถังขยะในชุมชนมีเพียง1ถัง ซึ่งไม่เพียงพอต่อขยัที่คนในชุมชนนำไปทิ้ง พอถังเต็มคนจึงต้องวางขยะไว้นอกถัง ทำให้สกปรกและส่งกลิ่นเหม็น 

หมายเหตุ พบคนต้องสงสัยเข้ามาทำตัวลับๆล่อในบริเวณชุมชนหลายครั้ง ที่ตัวคนต้องสงสัยมีอาวุธมีดด้วย และของมีค่าภายในชุมชนเคยหาย ได้ทำการแจ้งไปที่ตำรวจ สน.ราษฎร์บูรณะแล้ว มีตำรวจเข้ามาตรวจตราบ้างนานๆ ครั้ง แต่ก็เกรงว่าทางเดินที่มืดมากตอนกลางคืนอาจจะทำให้โจรมาซุ่มก่อเหตุอาชญากรรมได้ หรือเกรงว่าจะมีโจรขโมยทรัพย์สิน หรือทำร้ายเด็กและผู้สูงอายุในซอยพ่วงได้ และความยากลำบากในการเข้าออกเนื่องจากทางเป็นหลุมเป็นบ่อ 

ปัญหาต่างๆ เหล่านี้ที่ซอยพ่วงของชุมชนราษฎร์บูรณะ39 ได้รับ ไม่ได้รับการดูแลและช่วยเหลือจากประธานชุมชนราษฎร์บูรณะ39 และเขตราษฎร์บูรณะมาโดยตลอด จึงอยากร้องเรียนให้ผู้ว่าชัชชาติช่วยเมตตาพวกเราด้วยค่ะ